Folketing
2012-06-13

Jeg er glad for, at hr. Frank Aaen siger, at det givetvis er inden for lovgivningens rammer. Så er det jo også en tilståelsessag, og så er det ikke et spørgsmål om, om der er nogle, der ikke overholder skattelovgivningen. Så er det her, og det er jeg helt sikker på at hr. Frank Aaen gerne vil bekræfte, en stramning af beskatningen. Det er fair nok. Det er velkendt, at hr. Frank Aaen har det synspunkt, men så skal man ikke forsøge at pakke det ind på samme måde, som fru Pernille Rosenkrantz-Theil gjorde, og sige, at det her bare skulle rette op på nogle fejl og mangler. Det her vil øge beskatningen, det vil være med til at trække Danmark i den forkerte retning, det vil koste danske arbejdspladser, og det vender vi os imod fra Venstres side.